Lav et referat af nedenstående tekst:

Tekst:
Regeringen har sammen med alle Folketingets partier indgået en aftale om en række initiativer for i alt 215 millioner kroner, der skal hjælpe de mest sårbare og udsatte grupper i Danmark bedst muligt gennem coronakrisen. Det oplyser Social- og Indenrigsministeriet i en pressemeddelelse . Hovedelementerne i aftalen dækker over tre nye partnerskaber på socialområdet, og pengene bliver i grove træk fordelt således: 131 millioner kroner øremærket til særlig hjælp til udsatte børn og unge Der er 37,6 millioner kroner til hjemløse, voldsofre, mennesker med misbrug og mennesker med psykiske lidelser 35,7 millioner til at bekæmpe ensomhed blandt mennesker med handicap 10 millioner til at understøtte højskolernes og foreningslivets sociale indsats De tre partnerskaber skal bestå af aktører på tværs af myndigheder og civilsamfund, som har særligt kendskab til målgrupperne på området og de særlige udfordringer, der opstår i forbindelse med den gradvise genåbning af samfundet. - De tre partnerskaber på socialområdet skal sikre, at vi finder gode løsninger i tæt samarbejde med alle aktørerne, så vi får en tryg tilbagevenden til fællesskabet for udsatte og sårbare grupper. Samtidig sørger vi for, at det sociale område ikke er lukket mere ned end nødvendigt, udtaler social- og indenrigsminister Astrid Krag i meddelelsen. Aftale sikrer ekstra indsats Ministeren uddyber aftalen over for TV 2: - Aftalen siger vældig meget om, hvem vi skal være som samfund, når vi nu formår at holde hånden stærkere under de sårbare grupper, som har betalt en høj pris under coronakrisen. Vi ser erhvervslivet få milliarder og atter milliarder i støtte under krisen. Hvorfor mener du, at 215 millioner kroner til socialområdet er nok? - Beløbet skal ses i sammenhæng med den indsats, som hver dag løftes ude i kommunerne. Pengene her bliver givet til organisationer, som kan sikre, at vi gør noget ekstra, blandt andet finde nye metoder til at hjælpe de udsatte børn og stofmisbrugernem siger Astrid Krag til TV 2. Hos Venstre siger socialordfører Anni Matthiesen, at socialt udsatte, psykisk syge og handicappede har oplevet øget angst, ensomhed og mistrivsel under coronakrisen. Aftalen skal afhjælpe, at de udsatte bliver mere syge. - Derfor har Venstre kæmpet for, at der afsættes penge til blandt andet krisecentre, de handicappede og til de socialt udsatte børn, unge og voksne. Vi håber med aftalen, at flere hurtigst muligt hjælpes tilbage til en tålelig hverdag igen, lyder det. Aftale kan ikke gælde alle i første omgang Af aftaleteksten fremgår det dog, at "den gradvise genåbning af Danmark ikke i første omgang kan omfatte alle udsatte grupper", fordi mange fortsat er "sårbare over for smitte og smittespredning". Hvem er det, der skal sidde derude og vente lidt endnu? - For at give et eksempel, så sidder der unge i botilbud i dag, hvor der måske er en mindre gruppe på fem-seks unge mennesker med særlige behov, hvor hovedparten af dem måske er ligeså lidt i fare for at blive smittet af corona som du og jeg, siger Anni Matthiesen til TV 2 og uddyber: - Men det er klart, vi alle sammen ønsker, at det skal gå hurtigt, så de sårbare kan komme tilbage til den hverdag, vi kendte før corona. Partierne vil i de kommende dage diskutere de nærmere detaljer ved hvert enkelt tiltag med de relevante myndigheder, lyder det fra ministeriet. Aftalen ses som et led i den delvise genåbning af Danmark. Tidligere under coronakrisen har Folketinget blandt andet sat penge af til hjemløse, udsatte børnefamilier og frivillige organisationer på socialområdet.

Referat:
Der skal ikke lukkes mere ned på det sociale område end nødvendigt, lyder det fra social- og indenrigsminister.